proxectonos/corpus_dominio_legal_administrativo_tmp huggingface dataset:
18/08/2017 | Administración LocalMunicipal
Arteixo
Secretaría Xeral
Resolución delegación alcaldía-presidencia no 1º Tte. de Alcalde, do 21 ao 27 de agosto de 2017 (ambos incluídos)

SECRETARÍA XERAL Ref.- MEAM/EMF/2017 Na Casa do Concello de Arteixo (A Coruña), polo Sr. Alcalde-Presidente, D. CARLOS CALVELO MARTINEZ, ante a Secretaria Xeral, dictouse a seguinte R E S O L U C I Ó N: Debido á ausencia do término municipal desta Alcaldía-Presidencia e, de conformidade co establecido nos artigos 21.3 da Lei 7/1985, do 2 de abril, reguladora das bases de réxime local; 61.3 da Lei 5/1997, do 22 de xullo, de réxime local de Galicia e 43, 44, 120 e 121 do Real Decreto 2568/86, do 28 de novembro, polo que se aproba o Regulamento de Organización e Funcionamento das Corporacións Locais, e do artigo 17 do Regulamento Orgánico Municipal; R E S O L V I N: PRIMEIRO.- Delegar polos motivos expostos, no Primeiro Teniente de Alcalde do Concello de Arteixo, D. EMANUEL ADRIAN LUMBIERRES AKAROUCH, a totalidade das funcións da Alcaldía dende o día 21 ao 27 de Agosto de 2017, ambos incluídos. SEGUNDO.- O presente decreto surtirá efectos o día da data sen perxuicio da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. Así o ordena, manda e asina, o Sr. Alcalde-Presidente, na data que figura na marxe, de todo o cal, eu Secretaria Xeral, dou fe. O ALCALDE-PRESIDENTE, Asdo.: CARLOS CALVELO MARTÍNEZ A SECRETARIA XERAL, Asdo.: MARÍA ESTHER ÁLVAREZ MARTÍNEZ
18/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.58483. Concello de Santiago de Compostela. Obras de remate de rehabilitación Ponte Vella da Rocha

O Concello de Santiago de Compostela solicita de Augas de Galicia a autorización de obras na Ponte Vella de Vidán ou da Rocha, no t. m. de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58483 As obras solicitadas consisten no remate da rehabilitación da Ponte Vella da Rocha sobre o río Sar. As obras comprenderán os traballos de remate da rehabilitación feita no ano 2005-2006, complementando con actuacións nos accesos, soterramento das canalizacións existentes, acondicionamento do cauce e actuacións nos muros de contención das marxes augas abaixo. Para a execución dos traballos prevese a necesidade do desvío provisional do río mediante unha ataguía. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 2 de agosto de 2017 O xefe do Servizo Territorial Ángel Gómez Rey
18/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57459. Abel Castro Cereijo. Legalización de galpón diáfano, cuberta desmontable, piscina e desmonte no lugar da Tarroeira, no término municipal do Pino

Abel Castro Cereijo solicita de Augas de Galicia a legalización de obras no lugar da Tarroeira, parroquia de, Concello de Pino (O) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57459 As obras solicitadas consisten na execución dun galpón diáfano, cuberta desmontable, piscina e movementos de terras dentro da parcela nº 122 do polígono 509, (ref. catastrais 15067A509001220000QU e 15067A509001220001WI), no lugar da Tarroeira, concello do Pino. O galpón ten 57m² en planta, pías de pedra e estrutura e cuberta de madeira. A cuberta ten 25m² mediante postes e estrutura de madeira e cuberta de chapa metálica. O desmonte na parte central da parcela realizouse para ubicar a piscina prefabricada e as terras extraídas estendéronse na zona baixa da parcela. Estas actuacións sitúanse na zona de policía de leitos dun regato afluente do río Mera. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pino (O) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de agosto de 2017 O xefe do Servizo Territorial Ángel Gómez Rey
07/08/2017 | Administración LocalMunicipal
Pontedeume
Anuncio de información pública dos proxectos de obras incluídos no POS+ 2017 da Deputación Provincial da Coruña

O Pleno da Corporación en sesión ordinaria celebrada o día 23/02/2017 aprobou os seguintes proxectos das seguintes obras incluídas no Plan Provincial de Cooperación ás obras e servizos de competencia municipal (Plan Único de Concellos) “POS+2017”: - Renovación da cuberta e adecuación interior do Pavillón de “A Casqueira”. - Parque infantil en Urbanización Olmo. (Plan Complementario) - Renovación da rede de bombeo de saneamento de augas residuais en Centroña. (Plan Complementario) - Pavimentación en Rosales e Eduardo Pondal. (Plan Complementario) O que se sométese a información pública polo prazo de 20 días a contar dende o día seguinte ao da publicación do presente anuncio no Boletín Oficial da Provincia da Coruña. Durante dito prazo podrá ser examinados os proxectos de obra por calquera interesado na dependencias municipales para que se formulen as alegacións que se estimen pertinentes. Pontedeume, 28 de xullo de 2017 O Alcalde, Don Bernardo Fernández Piñeiro
07/08/2017 | Administración LocalMunicipal
A Coruña
Área de Emprego e Economía Social
Anuncio de licitación (As-71/2017)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-71/2017 2. Obxecto do contrato: Servizo de organización de xornadas gastronómicas de alimentación saudable nos distintos mercados municipais 3. Tramitación: ordinaria. Procedemento: aberto.4. Orzamento base de licitación: 18.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 31 de xullo de 2017 Maria Carmen Esther Radillo Logroño. Concejala Responsable de Facenda e Administración (Decreto de Delegación de 18 de abril de 2017)
07/08/2017 | Administración LocalMunicipal
Ponteceso
Secretaría
Anuncio

O Pleno do Concello de Ponteceso, na sesión ordinaria do día 31 de xullo de 2017 adoptou o seguinte acordo: 1.- MODIFICACIÓN DE CRÉDITOS NÚM.21/2017.1.- A aprobación inicial da modificación de créditos núm.21/2017 por transferencia de créditos núm.12 segundo se indica: 1.- APLICACIÓNS ORZAMENTARIAS DE GASTO QUE SE INCREMENTAN 2.- APLICACIÓNS ORZAMENTARIAS DE GASTO QUE SE MINORAN 2.-Continuar a tramitación do expediente, inserindo o edito correspondente no Boletín Oficial da Provincia e no taboleiro de anuncios deste Concello, en datas iguais, para que no prazo de quince días hábiles as persoas interesadas poidan presentar reclamacións.3.- No caso de que non haxa reclamacións contra o expediente, considerarase que queda aprobado definitivamente, sen necesidade de acordo posterior. De seguido, procederase á publicación do acordo definitivo, tal e como o esixe o artigo 169.3 do Real decreto lexislativo 2/2004, do 5 de marzo, que aproba o texto refundido da Lei das Facendas Locais e artigos 34, 40, 41, 20 e 22 do R. d. 500/1990, do 20 de abril.4.- No caso de que as persoas interesadas presenten reclamacións, resolveraas o Pleno Corporativo cos informes oportunos previos. Unha vez que o Pleno as resolva, procederase como se indicou no parágrafo anterior. Ponteceso, 1 de agosto de 2017 O alcalde Xosé Lois García Carballido
07/08/2017 | Administración LocalMunicipal
Ponteceso
Secretaría
Normativa

O Pleno ordinario do día 29 de maio de 2017 adoptou o seguinte acordo: “2.–MODIFICACIÓN ORDENANZA FISCAL N.º 1 REGULADORA DO IMPOSTO SOBRE BENS INMOBLES. Primiero. –Aprobar a modificación da Ordenanza fiscal n.º 1, reguladora do Imposto sobre Bens Inmobles nos seguintes termos: A.–Se engade un apartado 4.º co seguinte literal: “Están exentos os bens inmobles situados no termo municipal deste Concello dos que sexan titulares os centros sanitarios de titularidade pública, sempre que estean afectos ao cumprimento dos fins específicos dos referidos centros. Esta circusntancia documentarase mediante certificado do organismo titular do centro sanitario, acreditando a afectación do centro ao cumprimento dos fins específicos destes”. B.–Se engade un apartado 2.º á disposición final co seguinte literal: “O Pleno do Concello aprobou engadir o apartado 4.º do artigo 4 en sesión do 29.05.2017. Entrará en vigor unha vez publicada no BOP a súa aprobación definitiva, o 01.01.2018”. Segundo. –De conformidade co previsto nos artigos 17.1 e 17.2 do RDL 2/2004, do 5 marzo, polo que se aproba o texto refundido da lei de facendas locais, publicar no BOP e no tablón de edictos do concello anuncio relativo ao presente acordo para que poida ser examinado polos interesados aso que se refire o artigo 18 do mesmo texto legal durante un prazo de trinta días hábiles. Terceiro. –una vez rematado o período de exposición pública, resolver as reclamacións que, no seu caso, se presenten adoptando o acordo que proceda. O expediente completo de referencia considerase definitivamente aprobado sen necesidade de adoptar un novo acordo no caso de que, tal e como dispón o artigo 17.3 do RDL 2/2004, do 5 de marzo, non se presenten reclamacións. Cuarto. –Publicar, ao abeiro do artigo 17.4 do RDL 02/2004, do 5 marzo, polo que se aproba o texto refundido da lei de facendas locais, o acordo definitivo e o texto íntegro da modificación da Ordenanza fiscal n.º 1, reguladora do Imposto sobre Bens Inmobles no BOP”. Ponteceso.2 de agosto de 2017. O alcalde Xosé Lois García Carballido
07/08/2017 | Administración LocalMunicipal
Bergondo
Intervención
Aprobación provisional da modificación da Ordenanza fiscal reguladora do Imposto sobre vehículos de tracción mecánica do Concello de Bergondo

ANUNCIO Para os efectos do artigo 17 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, exponse ó público o acordo provisional da modificación da Ordenanza reguladora do Imposto sobre vehículos de tracción mecánica do Concello de Bergondo. O citado acordo provisional foi adoptado polo Pleno, na sesión que tivo lugar o 27 de xullo de 2017. Os interesados lexítimos ós que fai referencia o artigo 18 da citada lei poderán examina-lo expediente na Intervención municipal e presenta-las reclamacións que estimen oportunas contra a modificación desta ordenanza fiscal segundo ás normas seguintes: a) Prazo de exposición pública e de presentación das reclamacións: 30 días hábiles, que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello. c) Órgano ante o que presenta-las reclamacións: o Pleno municipal. Bergondo, 1 de agosto de 2017. A alcaldesa Asdo.: Alejandra Pérez Máquez
07/08/2017 | Administración LocalMunicipal
Culleredo
Economía, Facenda e Réxime Interior
Aprobación definitiva de transferencia de crédito e crédito extraordinario

O Pleno da Corporación en sesión celebrada o 29 de xuño de 2017 aprobou inicialmente un expediente de concesión de crédito extraordinario financiado co superávit do exercicio 2016 e de transferencia de créditos entre distintos grupos de programa. Rematado o prazo de exposición pública sen que se presentase reclamación algunha contra o mesmo, de conformidade co disposto polo artigo 177 apartado segundo e 179 apartado 4 en relación co 169 do real decreto lexislativo 2/2004, enténdese elevado a definitivo o acordo, procedendo á publicación do resumo do Orzamento por capítulos, incorporando a modificación aprobada: Culleredo, 28 de xullo de 2017 O alcalde Julio Sacristán de Diego
07/08/2017 | Administración LocalMunicipal
Camariñas
Aprobación inicial da modificación de crédito n.º 7 mediante a concesión de suplemento de crédito e crédito extraordinario

ASUNTO: APROBACIÓN INICIAL DA MODIFICACIÓN DE CRÉDITO N.º 7 MEDIANTE A CONCESIÓN DE SUPLEMENTO DE CRÉDITO E CRÉDITO EXTRAORDINARIO Aprobado inicialmente polo Pleno da Corporación na sesión ordinaria celebrada en data 28 de xullo de 2017 o expediente de modificación de crédito n.º 7 dentro do orzamento da Corporación para o exercicio 2017 mediante a concesión suplemento de crédito e crédito extraordinario, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Camariñas, a 1 de agosto de 2017. A alcaldesa en funcións Asdo.: Sandra Insua Rial
07/08/2017 | Administración LocalMunicipal
Irixoa
Licitación obra parques POS+ 2017

Datos xerais e datos para a obtención da información: a) Organismo: Concello de Irixoa. b) Dependencia que tramita o expediente: Secretaría-intevención-tesourería c) Obtención de documentación e información: 1. Entidade: Concello de Irixoa.2. Domicilio: Pazo de Irixoa nº 6-A.3. Localidade e código postal: Irixoa (A Coruña), 15313 4. Teléfono e fax: 981 793 001 e 981 793 157 5. Correo electrónico: alejandro. alonso@irixoa. es 6. Data límite de obtención de documentos e información: ata as 13.00 horas do día anterior a aquel en que remate o prazo de presentación de proposicións. d) Perfil do contratante: www.irixoa.es e www.contratosdegalicia.es (PCPG). e) Número de expediente: OB-XGL-01-POS+-2017. f) Código proxecto: 17.2100.0027.0. a) Tipo: obra. b) Descrición: FORMACIÓN DE PARQUE INFANTIL E BIOSAUDABLES NAS PARROQUIAS DE VERÍS, CHURÍO E A VIÑA. d) Tipo de licitación: 51.562,15 € (42.613,35 € de base e 8.948,80 € de IVE) e) Lugar de execución: diversos no municipio, nos lugares que indica o proxecto técnico. f) Prazo de execución: 4 meses. g) Prego de cláusulas administrativas: prego-tipo da Deputación Provincial da Coruña (BOP 7-1-2016). h) CPV-2008 (referencia de nomenclatura): 45212100-7. a) Tramitación: urxente. b) Procedemento: aberto. c) Criterios de adxudicación: unicamente o prezo. a) Data límite de presentación: dentro do prazo dos 13 días naturais, contados dende o seguinte ao da publicación do anuncio no BOP ou perfil de contratante, no horario de atención ao público de 9 a 14 horas. b) Documentación a presentar: a indicada nas cláusulas 12.1.2, 12.2 e 12.3): b simplificada do correspondente prego de cláusulas administrativas. c) Lugar de presentación: 1.–Rexistro xeral do concello de Irixoa (Pazo de Irixoa nº 6-A; 15313 Irixoa). 2.–Oficina de Correos: comunicación previa do envío por medio de oficina de correos ao fax ou correo electrónico indicados, dentro do prazo.5. Apertura de ofertas: publicarase no perfil de contratante.6. Control de calidade: esixible, externo cun mínimo do 1%. 7. Gastos de anuncios. máximo 300 € (sen IVE). 8. Revisión de prezos: anual, non procede. Irixoa, 1 de agosto de 2017 O alcalde Antonio Deibe Sanmartín
07/08/2017 | Administración LocalMunicipal
Muros
Exposición ao público do padrón das taxas polos servizos de subministración de auga, canon da auga e coeficiente de vertedura, 2º trimestre 2017

O Concello de Muros expón ao público as listas de contribuíntes da taxa polos servizos de subministración de auga, canon da auga e coeficiente de vertedura, correspondente ao 2º trimestre de 2017 por medio de anuncio, no taboleiro de editos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA & DELFÍN, S. L. na rúa do Cid nº 2 baixo en Muros, de luns a venres de 09:00 a 13:45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon da auga e coeficiente de vertedura pódese realizar nas oficinas de ESPINA & DELFÍN, S. L. situadas na rúa do Cid n.º 2 baixo en Muros, de luns a venres (excepto os mércores) de 09:00 a 13:45 horas. O período voluntario de pagamento é de un mes a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Muros, 2 de agosto de 2017 A alcaldesa María Xosé Alfonso Torres
07/08/2017 | Administración LocalMunicipal
Rianxo
Tesourería - Recadación
Notificación colectiva de padróns

Mediante decrecto de Alcaldia de data 28 de xullo de 2017, acordouse aprobar os padróns do imposto de bens inmobles de natureza urbana, imposto de bens inmobles de cacterísticas especiais, padrón do imposto de bens inmobles de natureza rústica, padrón do imposto sobre actividades económicas e padrón da taxa por entrada de vehículos a través das beiravías, reservas da vía publica para aparcamento exclusivo e carga e descarga de mercadorías de calquera clase do exercizo 2017, no que se incluiron as altas, baixas e modificacións producidas durante o ano 2017. Os padróns quedarán expostos nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalos e formular alegacións. Contra as liquidacións comprendidas nos Padróns se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaida poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comenzará o 1 de setembro e rematará o 2 de novembro, ámbolos dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor. Os recibos domiciliados pasaranse ao cobro tal como se detalla a continuación: - Padrón do imposto sobre actividades económicas o día 1 de setembro de 2017. - Padrón do imposto de bens inmobles de natureza urbana, imposto de bens inmobles de cacterísticas especiais o día 7 de setembro de 2017. - Padrón do imposto de bens inmobles de natureza rústica o día 8 de setembro de 2017. - Padrón da taxa por entrada de vehículos a través das beiravías, reservas da vía publica para aparcamento exclusivo e carga e descarga de mercadorías de calquera clase o día 12 de setembro de 2017. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 2 de agosto de 2017 O Alcalde. Calamanda Martoran Liberal.
07/08/2017 | Administración LocalMunicipal
Pontedeume
Información pública aprobación proxecto de obra incluído no plan complementario POS 2016 da Deputación Provincial da Coruña

Aprobado inicialmente o proxecto de obras “INSTALACIÓN DE CUBRECOLECTORES DE LIXO EN CAMPOLONGO E CENTROÑA” (Plan Complementario POS 2016), por acordo do Pleno da Corporación en sesión ordinaria celebrada o día 16/12/2015, sométese a información pública polo prazo de 20 días a contar dende o día seguinte ao da publicación do presente anuncio no Boletín Oficial da Provincia de A Coruña. Durante dito prazo podrá ser examinado o proxecto de obra por calquera interesado na dependencias municipales para que se formulen as alegacións que se estimen pertinentes. Pontedeume, 28 de xullo de 2017 O Alcalde, Don Bernardo Fernández Piñeiro
07/08/2017 | Administración LocalMunicipal
Teo
Delegación da Alcaldía

ANUNCIO DE DELEGACIÓN DA ALCALDÍA O 31 de xullo de 2017 ditouse a resolución de delegación das funcións da Alcaldía, pola que se delega en don Abdel Illah Flutur De Isla, como primeiro tenente de alcalde, a totalidade das funcións que corresponden á Alcaldía, entre os días 1 e 15 de agosto de 2017, ámbolos dous incluídos. De acordo coa lexislación vixente, a delegación conferida poderá revocarse en calquera momento pola Alcaldía. Teo, 31 de xullo de 2017. O alcalde, Rafael C. Sisto Edreira
07/08/2017 | Administración LocalMunicipal
Rianxo
Tesourería - Recadación
Exposición pública do padrón do terceiro cuadrimestre taxa sobre recollida de lixo 2017

Mediante decreto de Alcaldia do día 28 de xullo de 2017, acordouse aprobar o padrón do terceiro cuadrimestre da taxa de recollida de lixo correspondente ao exercizo 2017, no que se incluiron as altas, baixas e modificacións producidas. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalo e formular alegacións. Contra as liquidacións comprendidas no Padrón se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaida poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comenzará o 1 de setembro e rematará o 2 de novembro, ámbolos dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor Os recibos domiciliados pasaranse ao cobro o día 2 de novembro de 2017. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 2 de agosto de 2017 O Alcalde Asdo.: Adolfo Muiños Sánchez.
07/08/2017 | Administración LocalMunicipal
Dodro
Anuncio padrón taxa servizos abastecemento auga 2º trimestre 2017

A Xunta de Goberno Local en sesión ordinaria do día 24 de xullo de 2017 aprobou o padrón da taxa polo servizo de abastecemento de auga, rede de sumidoiros e depuración de augas residuais correspondente ao 2º trimestre de 2017, elaborado pola empresa concesionaria do dito servizo. O referido padrón estará a disposición do público durante o prazo de 15 días hábiles, que comezará a contar o día seguinte ao da publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Poderán formular perante o Concello de Dodro o recurso de reposición previo ao contencioso-administrativo regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2004, do 5 de marzo (TRFL) e no artigo 53 da OXRI, contra as liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 2 de agosto de 2017 O alcalde Valentín Alfonsín Somoza
07/08/2017 | Administración LocalMunicipal
Ferrol
Deportes
Aprobación inicial do expediente de modificación do anexo das subvencións nominativas do orzamento prorrogado 2017. Área de Deportes

EDICTO Aprobación inicial do expediente de modificación do anexo das subvencións nominativas orzamento prorrogado 2017. Área Deportes O Excmo. Concello Pleno, na sesión do 27/07/2017, aprobou inicialmente o expediente de modificación do anexo de subvencións nominativas do orzamento prorrogado, exercizo 2017 da Área de Deportes. O expediente exponse ao público, durante o prazo de quince días hábiles durante os que os interesados poderán examinalo e presentar reclamacións ante o Pleno. Lugar de consulta: Negociado de Deportes (Casa do Concello-Praza de Armas, s/n), de luns a venres, en horario de 9 a 14 horas. O expediente considerarase definitivamente aprobado se durante o citado prazo non se presentaran reclamacións. Ferrol, 28 de xullo de 2017. O concelleiro de Deportes Jesús Basterrechea López
07/08/2017 | Administración LocalMunicipal
Ferrol
Cultura
Aprobación inicial do expediente de modificación do anexo das subvencións nominativas orzamento 2017. Área Educación e Universidade

EDICTO Aprobación inicial do expediente de modificación do Anexo das subvencións nominativas orzamento 2017. Área Educación e Universidade O Excmo. Concello Pleno, na sesión do 27/07/2017, aprobou inicialmente o expediente de modificación do anexo de subvencións nominativas do orzamento, exercizo 2017 da Área de Educación e Universidade. O expediente exponse ao público durante o prazo de quince días hábiles, durante os que os/as interesados/as poderán examinalo e presentar reclamacións ante o Pleno. Lugar de consulta: Negociado de Educación (Casa do Concello-Praza de Armas, s/n), de luns a venres, en horario de 9 a 14 horas. O expediente considerarase definitivamente aprobado se durante o citado prazo non se presentaran reclamacións. Ferrol, 1 de agosto de 2017. O concelleiro delegado da Área de Cultura e Educación, Universidade, Deportes, Turismo e Festas Asdo.: Jesús Basterrechea López
07/08/2017 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público da aprobación inicial dos expedientes de suplemento de crédito 2017-SUPLE-02 e de crédito extraordinario 2017-CREXT-03

O Pleno da Corporación municipal, en sesión extraordinaria celebrada o día 31 de xullo de 2016, aprobou inicialmente o expediente de modificación orzamentaria por suplemento de crédito 2017-SUPLE-02 e de crédito extraordinario 2017-CREXT-03 dentro do vixente Orzamento municipal de 2017 financiado co remanente líquido de tesourería para gastos xerais do Concello do exercicio 2016. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “2017SUPLE02CREXT03”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 31 de xullo de 2017 A CONCELLEIRA DELEGADA DE ECONOMÍA E FACENDA María Rozas Pérez
07/08/2017 | Administración LocalMunicipal
Irixoa
Licitación subministro tractor POS+ 2017

Datos xerais e datos para a obtención da información: a) Organismo: Concello de Irixoa. b) Dependencia que tramita o expediente: Secretaría-intevención-tesourería c) Obtención de documentación e información: 1. Entidade: Concello de Irixoa.2. Domicilio: Pazo de Irixoa nº 6-A.3. Localidade e código Postal: Irixoa (A Coruña), 15313 4. Teléfono e fax: 981 793 001 e 981 793 157 5. Correo electrónico: alejandro. alonso@irixoa. es 6. Data límite de obtención de documentos e información: ata as 13.00 horas do día anterior a aquel en que remate o prazo de presentación de proposicións. d) Perfil do contratante: www.irixoa.es e www.contratosdegalicia.es (PCPG). e) Número de expediente: SU-XGL-01-POS+-2017 f) Código proxecto: 17.2100.0028.0 a) Tipo: subministro. b) Descrición: adquisición de tractor d) Tipo de licitación: 48.370,77 € (39.975,84 € de base e 8.394,93 € de IVE) e) Lugar de entrega: Pazo de Irixoa. f) Prazo de entrega: 1 mes. g) Prego de cláusulas administrativas: prego específico aprobado polo Concello de Irixoa. h) CPV (referencia de nomenclatura): 16700000-2 a) Tramitación: ordinaria. b) Procedemento: aberto. c) Criterios de adxudicación: varios criterios como o prezo (30 puntos), melloras técnicas (25), marca e experiencia (15) e mellora garantía (10 puntos). a) Data límite de presentación: dentro do prazo dos 15 días naturais, contados dende o seguinte ao da publicación do anuncio no BOP ou perfil de contratante, no horario de atención ao público de 9 a 14 horas. b) Documentación a presentar: a indicada na cláusula 12.1.1, 12.1.2 e 16.1. e): b simplificada do correspondente prego de cláusulas administrativas. c) Lugar de presentación: 1.–Rexistro xeral do concello de Irixoa (Pazo de Irixoa nº 6-A; 15313 Irixoa). 2.–Oficina de Correos: comunicación previa do envío por medio de oficina de correos ao fax ou correo electrónico indicados, dentro do prazo.5. Apertura de ofertas: publicarase no perfil de contratante.6. Recollida de máquina municipal: Dentro da operación vai a recollida obrigatoria e abono do tractor municipal New Holland T6010 4WD do ano 2010.7. Gastos de anuncios. máximo 300 € (sen IVE). 8. Revisión de prezos: anual, non procede. Irixoa, 1 de agosto de 2017 O alcalde Antonio Deibe Sanmartín
07/08/2017 | Administración LocalMunicipal
Narón
Intervención
Edicto aprobación definitiva modificación das táboas do anexo sobre transferencias nominativas e base 45ª, subvencións nominativas, de execución dos orzamentos do ano 2017

En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 127, de data 6 de xullo de 2017), queda automaticamente elevado a definitivo o acordo plenario do Concello de Narón de data 29 de xuño de 2017 de aprobación inicial da modificación das táboas que figuran no anexo sobre transferencias nominativas e a incluída na Base 45ª, Subvencións nominativas, de execución dos Orzamentos, co seguinte detalle: Onde di: Debe dicir: Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 1 de agosto de 2017 O alcalde José Manuel Blanco Suárez
07/08/2017 | Administración LocalMunicipal
Miño
Aprobación inicial do padrón fiscal da taxa por servizo de subministración de auga e sumidoiros do segundo trimestre do exercicio 2017

Mediante decreto de alcaldía, de data 2 de agosto de 2017, aprobouse o padrón da taxa municipal de saneamento e de subministro de auga correspondente ó segundo trimestre do exercicio 2017, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do concello. Durante este prazo o devandito padrón estará, ó dispor dos interesados, no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuízo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de non se presentaren reclamacións, considerarase definitivamente aprobado. Miño, 2 de agosto de 2017. O concelleiro delegado da área de urbanismo, medioambiente, facenda e persoal J. Agustín Andrés Andrés
07/08/2017 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de xullo/2017

EDICTO Por Decreto de Alcaldía, de data 1 de agosto de 2017 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de xullo/2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de agosto de 2017 ao 30 de setembro de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 2 de agosto de 2017. O alcalde, Manuel Ruiz Rivas
07/08/2017 | Administración LocalMunicipal
Cedeira
Substitución da secretaria da Mesa de Contratación

ANUNCIO Con data 28.07.2017 foi ditada a Resolución de Alcaldía núm.342/2017 que literalmente dí: “RESOLUCIÓN DE ALCALDÍA Asunto: SUBSTITUCIÓN DA SECRETARIA DA MESA DE CONTRATACIÓN Mediante o acordo adoptado polo Pleno do Concello en data 08.07.2015, modificado mediante o acordo do 28.04.2016, foi constituída a Mesa Permanente de Contratación, designando os membros da mesma. A secretaria da Mesa de Contratación, Alicia Alexandra Bascompte Diaz Teran, estará ausente os días 31.07.2017 e 01.08.2017; e o secretario suplente, D. Javier Zunzunegui Vázquez, foi nomeado Interventor Acctal. mediante a Resolución de data 24.07.2017 da directora xeral de Administración Local, para o período comprendido entre o 31.07.2017 e o 14.08.2017. Estando previsto a realización de Mesas de contratación entre os días 31.07.2017 e 01.08.2017, estímase necesario designar con carácter excepcional a un funcionario como secretario da Mesa de Contratación. Por todo isto, RESOLVO: Primeiro. –Designar a don Conor Mamudou Doughty Vilan, técnico de xestión do Concello de Cedeira, con carácter excepcional e durante os días 31.07.20017 e 01.08.2017, secretario da Mesa de Contratación, co fin de evitar a interrupción da actividade administrativa, para todos os procedementos de contratación do Concello de Cedeira nos que sexa legalmente esixible, ou así o prevexa o prego de cláusulas administrativas particulares. Segundo. –Dar conta da presente resolución ao Pleno municipal, para a súa ratificación na primeira sesión ordinaria que teña lugar. Terceiro. –Publicar o correspondente anuncio no Boletín Oficial da Provincia, para coñecemento xeral.” Cedeira, 28 de xullo de 2017. O alcalde, Pablo Diego Moreda Gil
07/08/2017 | Administración LocalMunicipal
Bergondo
Intervención
Aprobación inicial da modificación do orzamento de 2017 do Concello de Bergondo mediante suplemento de crédito e crédito extraordinario 2_SC

ANUNCIO Aprobación inicial da modificación do orzamento de 2017 mediante suplemento de crédito e crédito extraordinario 2_SC O Pleno deste Concello, na sesión ordinaria que tivo lugar o día 27 de xullo de 2017, aprobou inicialmente a modificación de créditos núm.2_SC sobre o orzamento do Concello de Bergondo de 2017, de aprobación de suplemento de créditos e crédito extraordinario, por un importe total de 948.174,62 euros. En cumprimento da lexislación vixente, o expediente exponse ó público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas a alcaldesa. No caso de que non se presenten reclamacións, considerarase a modificación definitivamente aprobada, debéndose publica-lo anuncio da aprobación definitiva co resumo por capítulos.1 de agosto de 2017 A alcaldesa Asdo.: Alejandra Pérez Máquez
07/08/2017 | Administración LocalMunicipal
Oroso
Aprobación do padrón da taxa de vaos do exercicio 2017

Pola presente faise saber que por Decreto de Alcaldía de data 28 de xullo de 2017 foi aprobado o Padrón da Taxa por aproveitamento especial do dominio público por entrada de vehículos a traveso da beirarrúa e reservas de vía pública para aparcamento, carga e descarga correspondente ó exercicio 2017. De conformidade co artigo 102.3 da Lei 58/2003, de 17 de decembro, Xeral Tributaria a presente publicación terá o carácter de notificación colectiva, podendo os interesados interpoñer no seu caso os seguintes recursos: O recurso de reposición regulado no artigo 14.2 do TR 2/2004 no prazo de un mes dende a publicación do presente anuncio no Boletín Oficial da Provincia. Contra a resolución do recurso de reposición poderase interpoñer o correspondente recurso contencioso administrativo no prazo de dous meses se a resolución é expresa perante o Xulgado do Contencioso-Administrativo de A Coruña. A recadación do Padrón farase pola Excma. Deputación Provincial de A Coruña no período ordinario voluntario sinalado pola mesma, nas oficinas das entidades financeiras colaboradoras e Oficinas de Recadación. En Oroso a 31 de xullo de 2017 O Alcalde-Presidente Manuel Mirás Franqueira
07/08/2017 | Administración LocalMunicipal
Ribeira
Orzamento

ANUNCIO O Pleno da Corporación, en sesión de data 31 de xullo de 2017, aprobou inicialmente o expediente n.º 2 de modificación da base n.º 51 de execución do orzamento de 2017. Segundo o previsto no artigo 169 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. En Riveira, a 1 de agosto de 2017. O ALCALDE Manuel Ruiz Rivas ANUNCIO O Pleno da Corporación, en sesión de data 31 de xullo de 2017, aprobou inicialmente o expediente de crédito extraordinario 1/2017. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. En Riveira, a 1 de agosto de 2017. O ALCALDE Manuel Ruiz Rivas ANUNCIO Elevado a definitivo o acordo do Pleno do Corporación, adoptado na sesión celebrada o día 26 de xuño de 2017, de aprobación inicial do expediente de transferencia de crédito 3/2017 e suplemento de crédito 1/2017, e en cumprimento do disposto no artigo 169.3 do RDL 2/2004, publícase o resumo por capítulos. ESTADO DE INGRESOS ESTADO DE GASTOS Riveira, a 2 de agosto de 2017. O ALCALDE Manuel Ruiz Rivas
07/08/2017 | Administración LocalMunicipal
Laxe
Exposición pública padrón SAF xuño 2017

En data de 1 de agosto de 2017 ditouse a Resolución da Alcaldía número 499/2017, cuxo teor literal é a seguinte: <<“Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 01/08/2017, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de xuño de 2017. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Resolve Primeiro.- Aprobar o padrón do prezo público polo servizo de axuda no fogar correspondente ao mes de xuño de 2017 que importa un total de mil setecentos oitenta euros e noventa e catro cents (1.780,94 euros), que comprende un total de 42 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, a 2 de agosto de 2017 O alcalde José Manuel Mouzo Castiñeira